turjo4nis/wikipedia-bn-dump-20250701 huggingface dataset:
মেনা

মেনা (MENA) হল ইংরেজি ভাষার একটি সংক্ষিপ্ত রূপ, যা মধ্যপ্রাচ্য এবং উত্তর আফ্রিকার আশেপাশে অবস্থিত দেশগুলির একটি গোষ্ঠীকে বোঝায়। এটি WANA, SWANA,   বা NAWA নামেও পরিচিত,  যা বিকল্পভাবে মধ্যপ্রাচ্যকে পশ্চিম এশিয়া ( বা 'SWANA' এর ক্ষেত্রে "দক্ষিণ-পশ্চিম এশিয়া" হিসাবে) উল্লেখ করে। একটি আঞ্চলিক শনাক্তকারী হিসাবে MENA শব্দটি প্রায় একাডেমিক, সামরিক পরিকল্পনা, দুর্যোগ ত্রাণ, মিডিয়া পরিকল্পনা (সম্প্রচার অঞ্চল হিসাবে) ও ব্যবসায়িক লেখালেখিতে ব্যবহৃত হয়। তদুপরি অঞ্চলটিতে এর অন্তর্ভুক্ত দেশসমূহ জুড়ে অনেকগুলি সাংস্কৃতিক, অর্থনৈতিক এবং পরিবেশগত মিল রয়েছে; যেমন: জলবায়ু পরিবর্তনের কিছু চরম প্রভাব মেনাতে অনুভূত হয়। উভয় অঞ্চলে জলবায়ু পরিবর্তনের একই প্রভাব অনুভূত হয়। MENA এর পূর্ণরূপ হল: Middle East and North Africa।  

কিছু পদের MENA এর চেয়েও ব্যাপক সংজ্ঞা রয়েছে; যেমন : MENASA, MENAP বা বৃহত্তর মধ্যপ্রাচ্য,যা আফগানিস্তান ও পাকিস্তানসহ মধ্য ও দক্ষিণ এশিয়া পর্যন্ত বিস্তৃত। MENAT শব্দটি স্পষ্টভাবে তুরস্ককে অন্তর্ভুক্ত করে, যা সাধারণত MENA সংজ্ঞা থেকে বাদ দেওয়া হয়। যদিও তুরস্ককে প্রায় সবসময় মধ্যপ্রাচ্যের অংশ হিসেবে বিবেচনা করা হয়, তবে কখনো মেনা-এর সংজ্ঞায় অন্তর্ভুক্ত করা হয় না।

তথ্যসূত্র

বহিঃসংযোগ 
 
 
আবহাওয়া ও জলবায়ুর শ্রেণিবিন্যাস পদ্ধতি
মধ্যপ্রাচ্য
উত্তর আফ্রিকা
ইউরেশিয়ার অঞ্চল
খুনজা হুমায়ুন বেগম

খুনজা হুমায়ুন বেগম, যিনি কুর্জা সুলতানা, খানজাদা হুমায়ুন সুলতানা এবং খুনজাহ হুমায়ুন (১৫৭১ সাল) নামেও পরিচিত, তিনি ১৫৬৫ সাল থেকে ১৫৭১ সাল পর্যন্ত ছিলেন আহমেদনগর সালতানাতের রিজেন্ট, তিনি নিজের ছেলে সুলতান মুর্তজা নিজাম শাহের নাবালকত্বের সময় এই দায়িত্ব পালন করেছিলেন।

জীবন 
খুনজা হুমায়ুন বেগম প্রথম সুলতান হোসেন নিজাম শাহের সাথে বিবাহ বন্ধনে আবদ্ধ হন। তাঁর পুত্রের নাম ছিল প্রথম মুর্তজা নিজাম শাহ।

১৫৬৫ সালে, তিনি বিধবা হয়েছিলেন এবং তাঁর নাবালক ছেলে সিংহাসনে আরোহণ করেছিল। ছেলে নাবালক থাকার কারণে, শাসন করার জন্য একটি রিজেন্সি নিয়োগ করা হয়েছিল এবং তিনি পুত্রের রিজেন্ট হয়েছিলেন। তাঁকে যোগ্যতা, প্রতিভা এবং গুণাবলীর ক্ষেত্রে একজন বিশিষ্ট ব্যক্তি হিসাবে বর্ণনা করা হয়েছিল। তিনি প্রথমে কাসিম বেগ তাবরেজি, তারপর মাওলানা ইনায়াতুল্লাহকে ওয়াকিল ও পেশওয়ার পদে নিযুক্ত করেন, কিন্তু তারা তাঁর সাথে সহমত হয়ে কাজ করতে পারেনি এবং অবশেষে তিনি তাঁর তিন ভাই তাজ খান, আইন-উল-মুলক এবং ইতিবার খানকে দরবারের কাজ করার জন্য নিযুক্ত করেন।

তিনি পেনুকোন্ডার ভেঙ্কটাদারি এবং ইব্রাহিম কুতুব শাহের সাথে জোট করে বিজাপুরের বিরুদ্ধে যুদ্ধ পরিচালনা করেন, কিন্ত যুদ্ধে পরাজিত হন। তিনি বিজাপুরের বিরুদ্ধে তুফাল খানের সাথে জোটবদ্ধ হয়ে দ্বিতীয় যুদ্ধ পরিচালনা করেন, কিন্তু সেটিতেও পরাজিত হন।

সামরিক ব্যর্থতা এবং সম্পর্ক নিয়ে তাঁর পক্ষপাতিত্বের কারণে তাঁর শাসন জনপ্রিয়তা অর্জন করতে পারেনি। ১৫৬৯ সালে যখন আলী আদিল শাহ রাজ্য আক্রমণ করেন তখন তাঁর অপ্রিয়তা একটি গুরুত্বপূর্ণ পর্যায়ে চলে এসেছিল। এই সুযোগে আদিল শাহ কোন্ডনা জয় করেন এবং সেখানে ধারুর দুর্গ স্থাপন করেন। ১৫৬৯ সালে, খুনজা বেগমকে রাজ্যচ্যুত করার এবং তাঁর ছেলেকে আইনগতভাবে সংখ্যাগরিষ্ঠ ঘোষণা করার প্রথম প্রচেষ্টা হয়েছিল। তাঁর ছেলের কোরআন শিক্ষক মাওলানা হুসেন তাবরেজি নিজের ছাত্রকে রাজি করান যাতে সে নিজের মাকে জব্দ করে পদচ্যুত করার জন্য দুর্বৃত্তদের ভাড়া করে। কিন্তু তাঁর ছেলে নিজের মন পরিবর্তন করে এবং মাকে সতর্ক করে দেয়। ষড়যন্ত্রকারীরা, যাদের মধ্যে খাজা মিরক দবির এবং সাইদ মুর্তজা আলিয়া ছিল, তারা আদিল শাহের কাছে পালিয়ে যায়। পরে বেগম তাদের ক্ষমা করে দেন।

তিনি এবং তাঁর ছেলে কিশওয়ার খান লারির দখল পরিদর্শনের জন্য একটি অভিযানে রওনা হন। দুই নিজাম শাহী পদাধিকারী তাঁর ছেলেকে বলে হাবশ খানকে তার মায়ের কাছে পাঠাতে এবং জানাতে যে "তিনি আর জনসাধারণের কাজে নিয়োজিত না থাকলে সে খুশি হবে", এবং তাঁকে অন্যান্য রাজকন্যাদের মতো পর্দা করতে হবে। এর প্রতিক্রিয়া হিসাবে, বেগম একটি ঘোড়ায় আরোহণ করেন এবং নিজে একটি ধনুক ও তলোয়ারে সজ্জিত হয়ে ষড়যন্ত্রকারীদের গ্রেপ্তার করেন। কিন্তু তিনি হাবশ খানের কাছে পরাজিত হন, সে তাকে গ্রেফতার করতে সফল হয়। তাঁর ভাইয়েরা খাজা মিরকের কাছে গ্রেফতারি এড়াতে পালিয়ে যায়। তিনি তাঁর ছেলের করা একটি অভ্যুত্থানে ক্ষমতাচ্যুত হন। পুত্র নিজাম শাহী অভিজাতদের সমর্থনে নিজেকে সংখ্যাগরিষ্ঠ ঘোষণা করেছিলেন। বেগমকে শিবনের দুর্গে বন্দী করা হয়।

সন্তান 

 মুর্তজা নিজাম শাহ প্রথম, আহমেদনগরের সুলতান;
 বুরহান নিজাম শাহ দ্বিতীয়, আহমেদনগরের সুলতান;
 চাঁদ বিবি, বিজাপুরের সুলতান প্রথম আলী আদিল শাহ বিয়ে করেন। পরবর্তীকালে বিজাপুর ও আহমেদনগরের রিজেন্ট হন।
 বিবি খাদিজা, জামাল-উদ-দীন হাসান অজুকে বিবাহ করেন।

তথ্যসূত্র 

১৬শ শতাব্দীর ভারতীয় নারী
আহমেদনগর সালতানাত
১৬শ শতাব্দীর মহিলা শাসক
বৃহত্তর মধ্যপ্রাচ্য

বৃহত্তর মধ্যপ্রাচ্য হল একটি রাজনৈতিক শব্দ,  যা ২০০৪ সালের মার্চ মাসে কার্নেগি এনডাউমেন্ট ফর ইন্টারন্যাশনাল পিসের একটি গবেষণাপত্রে প্রবর্তিত হয়েছিল। এটি ২০০৪ সালের জুন মাসে জি৮ এর শীর্ষ সম্মেলন উপলক্ষে মার্কিন প্রশাসনের প্রস্তুতিমূলক প্রোগ্রামের অংশ হিসাবে প্রকাশ করা হয়েছিল। এটি অস্পষ্টভাবে সংজ্ঞায়িত একটি অঞ্চলকে বোঝায় যা, আফগানিস্তান, ইরান, ইসরায়েল, তুরস্কসহ মধ্যপ্রাচ্যের বাইরের আরো কয়েকটি প্রতিবেশী দেশকে অন্তর্ভুক্ত করে, যাদের সাথে "আরব বিশ্বের" সাংস্কৃতিক সম্পর্ক রয়েছে।  পত্রটি মধ্যপ্রাচ্য এবং উত্তর আফ্রিকার সাথে পশ্চিমের আচরণে ব্যাপক পরিবর্তনের একটি প্রস্তাব উপস্থাপন করেছিল।   পূর্বে ফরেন পলিসি রিসার্চ ইনস্টিটিউটের অ্যাডাম গারফিঙ্কেল দ্বারা বৃহত্তর মধ্যপ্রাচ্যকে মধ্য এশিয়া এবং ককেশাস সহ মেনা অঞ্চল হিসাবে সংজ্ঞায়িত করা হয়েছিল। 

এই বৃহত্তর মধ্যপ্রাচ্যের ভবিষ্যৎকে কখনও কখনও "নতুন মধ্যপ্রাচ্য" হিসাবে উল্লেখ করা হয়েছে, প্রথমত তাই মার্কিন পররাষ্ট্রমন্ত্রী কন্ডোলিজা রাইস, যিনি জুন ২০০৬ সালে দুবাইয়ে এই অঞ্চলের ভবিষ্যতের জন্য বুশ প্রশাসনের দ্বিতীয় মেয়াদের দৃষ্টিভঙ্গি উপস্থাপন করেছিলেন। রাইস বলেছিলেন 'গঠনমূলক বিশৃঙ্খলার' মাধ্যমে অর্জন করা হবে, একটি বাক্যাংশ তিনি কয়েক সপ্তাহ পরে ইসরায়েলের প্রধানমন্ত্রী এহুদ ওলমার্টের সাথে একটি যৌথ সংবাদ সম্মেলনের সময় পুনরাবৃত্তি করেছিলেন যখন ২০০৬ লেবানন যুদ্ধ শুরু হয়েছিল; এই শব্দগুচ্ছের অর্থ এবং বুশ প্রশাসনের দৃষ্টিভঙ্গি নিয়ে অনেক বিতর্ক হয়েছে।    এই নতুন মধ্যপ্রাচ্য অর্জনের প্রচেষ্টাকে কখনো কখনো "দ্য গ্রেট মিডল ইস্ট প্রজেক্ট" বলা হয়।  

প্রাক্তন মার্কিন জাতীয় নিরাপত্তা উপদেষ্টা জেবিগনিউ ব্রজেজিনস্কি বলেছেন যে এই অঞ্চলে একটি "রাজনৈতিক জাগরণ" ঘটছে যা এখন বিকাশমান বহুমুখী বিশ্বের একটি সূচক হতে পারে। তিনি বৃহত্তর মধ্যপ্রাচ্যকে "গ্লোবাল বলকানস " হিসাবে ইঙ্গিত করেছেন, এবং একটি অঞ্চলের নিয়ন্ত্রণ লিভার হিসাবে তিনি ইউরেশিয়া হিসাবে উল্লেখ করেছেন।   অ্যান্ড্রু বেসেভিচের আমেরিকা'স ওয়ার ফর দ্য গ্রেটার মিডল ইস্ট (২০১৬) বই অনুসারে, এই অঞ্চলটি ১৯৮০ সাল থেকে শুরু হওয়া একাধিক সংঘাতের থিয়েটার, যা ইরান-ইরাক যুদ্ধের সূচনা করেছিল।  তখন থেকে, মার্কিন যুক্তরাষ্ট্র এই অঞ্চলে তার স্বার্থকে আরও এগিয়ে নেওয়ার জন্য সাংস্কৃতিকভাবে আন্তঃসংযুক্ত দেশগুলির মধ্যে ভারসাম্য দ্বন্দ্বে জড়িত।

তথ্যসূত্র 

ভৌগোলিক অঞ্চল
রাজনৈতিক তত্ত্ব
মধ্যপ্রাচ্য
আফ্রিকার অঞ্চল
ইউরেশিয়ার অঞ্চল
হান্ডভো

হান্ডভো () হল ভারতের গুজরাট রাজ্য থেকে উদ্ভূত একটি সুস্বাদু উদ্ভিজ্জ কেক। এটি গুজরাটি রন্ধন প্রণালীর একটি খাবার। এই খাবারটি প্রায়ই একটি লাউয়ের পুর দিয়ে তৈরি করা হয়, যদিও অন্যান্য অনেক সব্জিও যোগ করা যেতে পারে। কখনও কখনও এতে চূর্ণ চিনাবাদামও যোগ করা হয়।

প্রস্তুতি 
হান্ডভো তৈরি করার জন্য চাল এবং বিভিন্ন ডাল মিশিয়ে ধুয়ে, শুকোনো হয় এবং তারপর তাকে গুঁড়ো করা হয়। এরপর এই গুঁড়োর সাথে দই মিশিয়ে তরল কাই তৈরি করা হয়, এটিকে ঢাকা দিয়ে রেখে গাঁজানো হয়। এরপর একে মশলার সাথে মিশ্রিত করা হয় এবং তারপর ফুটন্ত গরম জলের ভাপে রেখে হান্ডভো তৈরি করা হয়।

বৈচিত্র 
চালের পরিবর্তে মুগ ডাল (ভাঙা হলুদ মুগ ডাল) বা ছোলার ডাল বা ভাঙা বিউলির ডাল দিয়ে হান্ডভো তৈরি করা যেতে পারে। সব্জি হান্ডভো হল বেসন ভিত্তিক একটি রন্ধন প্রণালী এবং তাতে মটর, বাঁধাকপি ইত্যাদি দেওয়া হয়। এর সঙ্গে তাতে গরম মসলা মেশানো হয়। এটি প্রায়শই আচার বা চায়ের সাথে খাওয়া হয়।

গুণমান
যে কোন সুস্থ মানুষের হান্ডভো থেকে সমস্যা হবার কথা নয়। হান্ডভোর উপকরণগুলির মধ্যে ডাল, লাউ এবং দই স্বাস্থ্যের পক্ষে খুবই উপকারী। তবে যেহেতু এতে চাল ব্যবহার করা হয়, এটি বহুমূত্র রোগে ভোগা মানুষের রক্তের শর্করার ভারসাম্যের ক্ষেত্রে সমস্যা করতে পারে।

তথ্যসূত্র 

ভারতীয় গমের পদ
গুজরাতি রন্ধনশৈলী
মোনা চন্দ্রাবতী গুপ্ত

মোনা চন্দ্রাবতী গুপ্ত (১৮৯৬ - ১৯৮৪) ছিলেন একজন ভারতীয় সমাজকর্মী ও শিক্ষাবিদ। তিনি ব্রিটিশ বার্মায় জন্মগ্রহণ করে ছিলেন। তিনি ছিলেন নারী সেবা সমিতির প্রতিষ্ঠাতা, যেটি একটি বেসরকারি সংস্থা, যারা নারীদের সামাজিক ও অর্থনৈতিক উন্নতির জন্য কাজ করে।

জীবনী 
গুপ্ত ১৮৯৬ সালের ২০শে অক্টোবর মিয়ানমারের রাজধানী শহর রেঙ্গুনে (বর্তমানে ইয়াঙ্গুন) জন্মগ্রহণ করেন। তিনি ইয়াঙ্গুন এবং লন্ডনে প্রাথমিক শিক্ষার পর কলকাতার ডায়োসেসান কলেজ থেকে স্নাতক ডিগ্রি অর্জন করেন। শিক্ষায় কর্মজীবন শুরু করে, তিনি লখনউয়ের গভর্নমেন্ট গার্লস কলেজের  উপাধ্যক্ষ হিসেবে কাজ করেন এবং মহিলা শিক্ষার জন্য বিশ্ববিদ্যালয় পর্যালোচনা কমিটির সদস্য হিসেবে পরিষেবা দেন।

গুপ্ত ১৯৩০ এর দশকে দুটি মহিলা সংগঠন শুরু করেছিলেন। সেগুলি হল ১৯৩১ সালে জেনানা পার্ক লীগ এবং ১৯৩৬ সালে মহিলা সমাজসেবা লীগ। প্রায় এক দশক পরে, তিনি মহিলা একাডেমি প্রতিষ্ঠা করেন এবং ১৯৪৭ সালে ভারতের স্বাধীনতার পরে, মহিলা সেবা সমিতি গঠনের জন্য সেই একাডেমিটি মহিলা সমাজসেবা লীগের সাথে একীভূত হয়। সংস্থাটি এখন বৃদ্ধি পেয়ে চারটি শিক্ষা প্রতিষ্ঠান, মহিলাদের জন্য দুটি বৃত্তিমূলক কেন্দ্র (ভোকেশনাল সেন্টার), তিনটি মহিলা কল্যাণ কেন্দ্র, একটি সাংস্কৃতিক কেন্দ্র এবং একটি চিকিৎসা কেন্দ্র চালাচ্ছে।

গুপ্ত উত্তর প্রদেশ আইন পরিষদের প্রাক্তন সদস্য ছিলেন এবং ১৯৩৯ ও ১৯৪০ সালে যথাক্রমে এলাহাবাদ বিশ্ববিদ্যালয় এবং লখনউ বিশ্ববিদ্যালয়ের আদালতে কাজ করেছিলেন। ১৯৩৯ সালে তিনি ব্রিটিশ ভারতীয় প্রশাসন থেকে কায়সার-ই-হিন্দ পদক বিজয়ী হন। তিনি ১৯৬৫ সালে ভারত সরকার কর্তৃক পদ্মশ্রী পুরস্কারে ভূষিত হয়ে সম্মানিত হন। এটি সরকার প্রদত্ত চতুর্থ সর্বোচ্চ ভারতীয় বেসামরিক পুরস্কার, যেটি সমাজে তাঁর অবদানের জন্য প্রদত্ত।

আরও দেখুন 
এলাহাবাদ বিশ্ববিদ্যালয়
লখনউ বিশ্ববিদ্যালয়

তথ্যসূত্র 

২০শ শতাব্দীর নারী শিক্ষাবিদ
২০শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় রাজনীতিবিদ
উত্তরপ্রদেশের রাজনীতিতে নারী
কলকাতার ব্যক্তি
২০শ শতাব্দীর ভারতীয় নারী বিজ্ঞানী
১৯শ শতাব্দীর ভারতীয় ব্যক্তি
১৯শ শতাব্দীর ভারতীয় নারী
সমাজকর্মী
১৯৮৪-এ মৃত্যু
১৮৯৬-এ জন্ম
সামাজিক কাজে পদ্মশ্রী প্রাপক
উমাদেবী

উমাদেবী (; খ্রি. ১১৫০-১২১৮) ছিলেন রাজা দ্বিতীয় বীর বল্লালের একজন স্ত্রী এবং চালুক্য অভিযানের সময় একজন মহীশূর সেনাপতি।

প্রাথমিক ও কর্মজীবন 
উমাদেবী আনুমানিক ১১৫০ সালের দিকে জন্মগ্রহণ করেন। তিনি ২২ বছর বয়সে দ্বিতীয় বীর বল্লালের সহধর্মিণী হয়েছিলেন। তিনি অন্তত দুইবার প্রতিদ্বন্দ্বী চালুক্য সাম্রাজ্যের বিরুদ্ধে মহীশূর সেনাদের নেতৃত্ব দিয়েছিলেন, ফলে রাজা বল্লাল প্রশাসনিক কাজে মনোনিবেশ করতে পেরেছিলেন। ১১৯০ সালে হৈসল সাম্রাজ্যের বিদার জেলার বাসবকল্যাণ শহর জয়ের ক্ষেত্রে উমাদেবীর অবদান উল্লেখযোগ্য।

মৃত্যু 
১২১৮ সালে তার স্বামীর মৃত্যুর পর ভারতীয় সতীদাহ প্রথা অনুযায়ী তাকে স্বামীর সঙ্গে দাহ করা হয়।

তথ্যসূত্র 

১৩শ শতাব্দীর ভারতীয় ব্যক্তি
১৩শ শতাব্দীর ভারতীয় নারী
১২শ শতাব্দীর ভারতীয় নারী
যুদ্ধে ভারতীয় নারী
১২১৮-এ মৃত্যু
১১৫০-এর দশকে জন্ম
বীর মুক্তিযোদ্ধা মোহাম্মদ সাহাবুদ্দিন চুপ্পু বিনোদন পার্ক

বীর মুক্তিযোদ্ধা মোহাম্মদ সাহাবুদ্দিন চুপ্পু বিনোদন পার্ক পাবনা জেলা শহরের জুবিলি ট্যাঙ্ক এলাকায় অবস্থিত একটি উদ্যান ও বিনোদন কেন্দ্র।  পাবনা পৌরসভা এর উদ্যোগে ২০২০ সালে এই পার্কটি স্থাপন করা হয়। বাংলাদেশের সাবেক দুদক কমিশনার ও কেন্দ্রীয় আওয়ামী লীগের উপদেষ্টা পরিষদের সদস্য এবং বাংলাদেশের ২২ তম রাষ্ট্রপতি মোহাম্মদ সাহাবুদ্দিন চুপ্পুর নামে এটির নামাকরণ করা হয়।

ইতিহাস

অবকাঠামো

আরো দেখুন
 সাফিনা পার্ক
 ভুবনমোহন পার্ক
 শহীদ এ.এইচ.এম কামারুজ্জামান কেন্দ্রীয় উদ্যান ও চিড়িয়াখানা

তথ্যসূত্র

বাংলাদেশের উদ্যান
পাবনা জেলার দর্শনীয় স্থান
পাঞ্জাব ক্রিকেট দল (ভারত)

পাঞ্জাব ক্রিকেট দল ভারতের ঘরোয়া ক্রিকেটে পাঞ্জাব রাজ্যের প্রতিনিধিত্ব করে।

ইতিহাস
১৯৬৮/৬৯ ভারতীয় ঘরোয়া ক্রিকেট মরসুমে পাঞ্জাব প্রথমবারের জন্য একত্রিত দল হিসেবে আত্মপ্রকাশ করে। এর পূর্বে পাঞ্জাব একাধিক দলে বিভক্ত ছিল (যথাক্রমে: পশ্চিম পাঞ্জাব, পূর্ব পাঞ্জাব ও উত্তর পাঞ্জাব)।

রঞ্জি ট্রফির সেরা ফলাফল

ঘরের মাঠ
পাঞ্জাব ক্রিকেট সংস্থা আইএস বিন্দ্রা স্টেডিয়াম, মোহালি
মহারাজা যাদবিন্দ্র সিং আন্তর্জাতিক ক্রিকেট স্টেডিয়াম, মোহালি
ধ্রুব পাণ্ডব স্টেডিয়াম, পাতিয়ালা
গান্ধী স্পোর্টস কমপ্লেক্স গ্রাউন্ড, অমৃতসর
গান্ধী স্টেডিয়াম, জলন্ধর
শহীদ উধম সিং স্টেডিয়াম, অমৃতসর
ভাতিন্ডা আন্তর্জাতিক ক্রিকেট স্টেডিয়াম, ভাতিন্ডা

তথ্যসূত্র

১৯৬৮-এ ভারতে প্রতিষ্ঠিত
ক্রিকেট দল
ভারতের প্রথম-শ্রেণীর ক্রিকেট দল
১৮৯০-এ ব্রিটিশ ভারতে প্রতিষ্ঠিত
হাইড্রোজেন জ্বালানি

হাইড্রোজেন জ্বালানি বলতে হাইড্রোজেনকে বোঝায়, যা অক্সিজেনের সঙ্গে জ্বালানি হিসাবে পোড়ানো হয়। এটি কার্বন-শূন্য, তবে শর্ত থাকে যে এটি এমন একটি প্রক্রিয়ায় তৈরি হয়েছে যার সঙ্গে কার্বন জড়িত না। এটি জ্বালানি কোষ বা অভ্যন্তরীণ দহন ইঞ্জিনে ব্যবহার করা যেতে পারে (এইচআইসিইভি দেখুন)। হাইড্রোজেন যানবাহন সংক্রান্ত, বাণিজ্যিক জ্বালানি কোষ যানবাহন যেমন যাত্রীবাহী গাড়িতে হাইড্রোজেনের ব্যবহার শুরু হয়েছে, এবং বহু বছর ধরে জ্বালানি কোষ বাসে ব্যবহৃত হচ্ছে। এটি মহাকাশযান চালনার জ্বালানি হিসাবেও ব্যবহৃত হয় এবং হাইড্রোজেন চালিত বিমানের জন্য প্রস্তাব করা হচ্ছে।

শক্তি 
পর্যায় সারণীতে প্রথম শ্রেণি ও প্রথম পর্যায়ে হাইড্রোজেনকে পাওয়া যায়, অর্থাৎ এটি সবচেয়ে হালকা মৌল। হাইড্রোজেন খুব কমই বায়ুমণ্ডলে বিশুদ্ধ আকারে পাওয়া যায়। বাতাসে বিশুদ্ধ হাইড্রোজেনের শিখায়, হাইড্রোজেন (H২) অক্সিজেনের (O২) সাথে বিক্রিয়া করে শক্তির মুক্তির সাথে জল (H২O) উৎপন্ন করে।

২H২ (গ্যাস) + O২ (গ্যাস) → ২H২O (গ্যাস) + শক্তি

বিশুদ্ধ অক্সিজেনের পরিবর্তে বায়ুমণ্ডলীয় বায়ুতে, হাইড্রোজেন দহনের ফলে জলীয় বাষ্পের সঙ্গে অল্প পরিমাণ নাইট্রোজেন অক্সাইড পাওয়া যেতে পারে। নিঃসৃত শক্তি হাইড্রোজেনকে জ্বালানি হিসাবে ব্যবহার করতে দেয়। একটি ইলেক্ট্রোকেমিক্যাল কোষে, সেই শক্তি তুলনামূলকভাবে উচ্চ দক্ষতার সঙ্গে ব্যবহার করা যেতে পারে। যদি শক্তি তাপ উত্পাদন করতে ব্যবহৃত হয়, তাপগতিবিদ্যা প্রক্রিয়াটির তাপ দক্ষতার উপর সীমাবদ্ধতা রাখে।

ব্যবহারসমূহ 

হাইড্রোজেন জ্বালানি তরল-চালিত রকেট, গাড়ি, ট্রাক, ট্রেন, নৌকা ও বিমান, বহনযোগ্য জ্বালানি কোষ বা স্থির জ্বালানি কোষগুলির জন্য গতিদায়ক শক্তি সরবরাহ করতে পারে, যা একটি বৈদ্যুতিক মোটরকে শক্তি প্রদান করতে পারে। হাইড্রোজেনকে নবায়নযোগ্য শক্তির প্রাথমিক টেকসই উৎস হিসাবে বিবেচনা করা হয় এবং এটি "উন্নত শক্তি রূপান্তর ব্যবস্থার জন্য অত্যন্ত প্রয়োজনীয়।"

জ্বালানি কোষ 
হাইড্রোজেন থেকে বৈদ্যুতিক শক্তিতে শক্তি রূপান্তরের জন্য জ্বালানি কোষগুলি তাদের উচ্চ দক্ষতা, কম শব্দ ও সীমিত সংখ্যক চলমান অংশগুলির কারণে সবচেয়ে আকর্ষণীয় পছন্দ উপস্থাপন করে। হাইড্রোজেন থেকে স্থির ও স্থানান্তরযোগ্য উভয় শক্তি উৎপাদনের জন্য জ্বালানি কোষগুলি আগ্রহের বিষয়। জ্বালানি কোষ প্রায়ই একটি যানবাহন চালনা ব্যবস্থার অংশ হিসাবে বিবেচিত হয়।

একটি ব্যাটারি ও একটি বৈদ্যুতিক মোটর সহ একটি ইলেকট্রিফাইড পাওয়ারট্রেনকে পাওয়ার জন্য একটি জ্বালানি কোষ ব্যবহারকারী একটি দহন ইঞ্জিন ব্যবহার করার চেয়ে দুই থেকে তিনগুণ বেশি দক্ষ, যদিও এর কিছু সুবিধা বিদ্যুতায়িত শক্তি চালিত ট্রেনের সঙ্গে সম্পর্কিত (অর্থাৎ, পুনর্জন্মগত ব্রেকিং সহ)। এর অর্থ হল যে হাইড্রোজেন দহন ইঞ্জিনের তুলনায় একটি জ্বালানি কোষে হাইড্রোজেন ব্যবহার করে উল্লেখযোগ্যভাবে বৃহত্তর জ্বালানি অর্থনীতি পাওয়া যায়।

তথ্যসূত্র

জ্বালানি
নবায়নযোগ্য জ্বালানি
হাইড্রোজেন প্রযুক্তি
হাইড্রোজেন অর্থনীতি
শিল্প গ্যাস
সৌরাষ্ট্র ক্রিকেট দল

সৌরাষ্ট্র ক্রিকেট দল ভারতের ঘরোয়া ক্রিকেটে গুজরাত রাজ্যের সৌরাষ্ট্র অঞ্চলের প্রতিনিধিত্ব করে থাকে।

ইতিহাস
সৌরাষ্ট্র দল গঠনের আগে নওয়ানগর ও পশ্চিম ভারত সৌরাষ্ট্রের হয়ে প্রতিনিধিত্ব করত। নওয়ানগর ১৯৩৬/৩৭ রঞ্জিতে চ্যাম্পিয়ন হয় ও ১৯৩৭/৩৮ মরসুমে রানার্স-আপ হয়। ১৯৪৩/৪৪ মরসুমে পশ্চিম ভারত রঞ্জি চ্যাম্পিয়ন হয়।

সৌরাষ্ট্র রঞ্জি ট্রফিতে ১৯৫০/৫১ রঞ্জি ট্রফিতে প্রথম অংশ নেয়। ২০১২/১৩, ২০১৫/১৬, ২০১৮/১৯ সালে তারা রানার্স-আপ হয়। ২০১৯/২০ মরসুমে ফাইনালে বাংলাকে হারিয়ে চ্যাম্পিয়ন হয়।

ঘরের মাঠ
সৌরাষ্ট্র ক্রিকেট সংস্থা স্টেডিয়াম, রাজকোট
মাধবরাও সিন্ধিয়া ক্রিকেট গ্রাউন্ড, রাজকোট

বিখ্যাত খেলোয়াড়
কর্ষণ ঘাবরী
রবীন্দ্র জাদেজা
চেতেশ্বর পুজারা
জয়দেব উনাদকট
চেতন সাকারিয়া

তথ্যসূত্র

১৯৫০-এ ভারতে প্রতিষ্ঠিত
ক্রিকেট দল
ভারতের প্রথম-শ্রেণীর ক্রিকেট দল
১৯৫০-এ বোম্বে রাজ্যে প্রতিষ্ঠিত
মহারানি কিশোরী

মহারানি কিশোরী ( ১৮ শতক) ছিলেন ভারতের রাজস্থান জেলার ভরতপুরের মহারাজা সুরজ মলের স্ত্রী। কিশোরীর জন্মস্থান হল হরিয়ানার পালওয়াল জেলায় (২ নং জাতীয় সড়কে) অবস্থিত একটি শহর হোদাল। স্থানটি মথুরা এবং ভরতপুরের কাছে। ভরতপুরে তাঁর স্বামী তাঁর জন্য যে বাড়িটি তৈরি করেছিলেন তা এখন রাজস্থান সরকার দ্বারা সুরক্ষিত একটি স্মৃতিস্তম্ভ। তাঁদের পালিত পুত্রের নাম জওহর সিং।

কথিত আছে যে মহারাজা তাঁর হাতিতে চড়ে হোদলের কাছে যাবার সময় দেখেছিলেন একটি উত্তেজিত ও ক্রুদ্ধ ষাঁড়কে দেখে সাধারণ মানুষ ভয় পাচ্ছে। কিশোরী সেই সময় মাথায় কলসিতে জল নিয়ে কূপ থেকে ফিরছিলেন। সেই অবস্থায় তিনি ষাঁড়ের লাগাম ধরে তাকে নিয়ন্ত্রণ করেছিলেন। মহারাজা তাঁর সাহস ও সৌন্দর্যে মুগ্ধ হয়ে গিয়েছিলেন। তিনি এরপরে তাঁর দূতকে পাঠিয়েছিলেন কিশোরীর সঙ্গে তাঁর বিয়ের প্রস্তাব করে। তাঁরা  ১৭৩০ সালে বিবাহ করেন।

উপদেষ্টা
মহারানি কিশোরী ভরতপুরের প্রশাসন পরিচালনায় গুরুত্বপূর্ণ ভূমিকা পালন করেছিলেন, মহারাজা সর্বদা গুরুত্বপূর্ণ বিষয়ে তাঁর সাথে পরামর্শ করতেন। তিনি নিজের স্বামীর মৃত্যুর পরও তিন প্রজন্ম ধরে উপদেষ্টা হিসেবে কাজ চালিয়ে যান।

কূটনীতি
১৭৫৪ সালের ১৮ই মে মারাঠা রাজ মালহার রাও হোলকার এবং সুরজ মলের মধ্যে যে শান্তি চুক্তি হয়েছিল, সেটি মহারাজা সুরজ মলের জন্য অনেক উপকারী প্রমাণিত হয়েছিল। এই চুক্তির আসল হোতা ছিলেন মহারানি কিশোরী।

মানবতা
পানিপথের তৃতীয় যুদ্ধে মারাঠারা পরাজিত হবার পর তারা ছিন্নভিন্ন অবস্থায় মহারাজা সুরজ মলের অঞ্চলে পৌঁছেছিল। মহারানি কিশোরী এবং মহারাজা একসাথে তাদের উন্মুক্ত বাহু দিয়ে গ্রহণ করেছিলেন, তাদের খাদ্য ও বস্ত্রের ব্যবস্থা করেছিলেন এবং আহতদের পরিচর্যা করেছিলেন।

জনগণের দ্বারা সম্মান
কিশোরীকে "স্থানীয় জনগণের জন্য গর্বের প্রতীক" হিসাবে বর্ণনা করা হয়েছে। তিনি "তিন প্রজন্মের জন্য ভরতপুর রাজ্যের পৃষ্ঠপোষকের ভূমিকা পালন করেছেন"।

হোদালের মহারানি কিশোরী মেমোরিয়াল কলেজ অফ এডুকেশনের নামকরণ তাঁর নামে করা হয়েছে, এছাড়াও বিকানীরের মহারানী কিশোরী দেবী গার্লস স্কুলও তাঁর নামেই করা।

আরও দেখুন 

 মহারাজা সুরজ মল
 জওহর সিং
 ভরতপুর রাজ্য

তথ্যসূত্র

সূত্র 

 কালিকা রঞ্জন কানুনগো: হিস্ট্রি অফ জাটস : কন্ট্রিবিউশন টু দ্য হিস্ট্রি অফ নর্দার্ন ইণ্ডিয়া (মির্জা নাজাফ খানের মৃত্যু পর্যন্ত, ১৭৮২)। বীর সিং দ্বারা সম্পাদিত এবং টীকাকৃত। দিল্লি, অরিজিনালস, 2003,
 ড. প্রকাশ চন্দ্র চন্দওয়াত: মহারাজা সুরাজ মল অর উনকা যুগ, জয়পাল এজেন্সি আগ্রা, ১৯৮২
 কুমার নটবর সিং : মহারাজা সুরজ মল

বহিঃসংযোগ 

 মহারানী কিশোরীর জন্মস্থান

১৬শ শতাব্দীর ভারতীয় ব্যক্তি
১৬শ শতাব্দীর ভারতীয় নারী
ভারতীয় রাজকীয় মহিলা
মৃত্যুর সাল অনুপস্থিত
জন্মের বছর অনুপস্থিত
উত্তরাখণ্ড ক্রিকেট দল

উত্তরাখণ্ড ক্রিকেট দল ভারতীয় ঘরোয়া ক্রিকেটে উত্তরাখণ্ড রাজ্যের প্রতিনিধিত্ব করে। ২০১৮ সালে বিসিসিআই দলকে স্বীকৃতি দেয় ও প্রতিযোগিতায় অংশগ্রহণের সুযোগ দেয়।

প্রশিক্ষকদের তালিকা

তথ্যসূত্র 

ক্রিকেট
২০১৮-এ ভারতে প্রতিষ্ঠিত
ক্রিকেট দল
ভারতের প্রথম-শ্রেণীর ক্রিকেট দল
ইনজিনিয়ারিং ইউনিভারসিটি স্কুল এন্ড কলেজ

ইনজিনিয়ারিং ইউনিভারসিটি স্কুল এন্ড কলেজ ঢাকায় অবস্থিত এবং বাংলাদেশ প্রকৌশল বিশ্ববিদ্যালয়ের পৃষ্ঠপোষকতায় পরিচালিত একটি উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৮২ খ্রিষ্টাব্দে প্রতিষ্ঠিত হয় এবং ১৯৯৮ খ্রিষ্টাব্দে উচ্চ মাধ্যমিক পর্যায়ে উন্নিত হয়। এটি ঢাকা বিশ্ববিদ্যালয়ের জগন্নাথ হলের সম্মুখে অবস্থিত।

ইতিহাস 

১৯৮২ সালে বুয়েট ক্যাম্পাসে মাধ্যমিক পর্যায়ের একটি বিদ্যালয় হিসেবে এই প্রতিষ্ঠানের যাত্রা শুরু হয়। শিক্ষার্থীদের ধারাবাহিক ভালো ফলাফলের মাধ্যমে এটি বাংলাদেশের অন্যতম উল্লেখযোগ্য শিক্ষা প্রতিষ্ঠান হিসেবে স্বীকৃতি অর্জন করে। শিক্ষার গুণগত মান, ফলাফলের ধারাবাহিকতা এবং সময়ের চাহিদার প্রেক্ষিতে ১৯৯৮ সালে প্রতিষ্ঠানটিকে উচ্চ মাধ্যমিক পর্যায়ে উন্নীত করা হয়। বর্তমানে এটি ইনজিনিয়ারিং ইউনিভারসিটি স্কুল এন্ড কলেজ নামে পরিচিত।

আরও দেখুন 
 চট্টগ্রাম প্রকৌশল বিশ্ববিদ্যালয় স্কুল এন্ড কলেজ

তথ্যসূত্র

বহিঃসংযোগ 
 

বাংলাদেশের বেসরকারি মহাবিদ্যালয়
ঢাকা জেলার বিদ্যালয়
ঢাকা জেলার শিক্ষাপ্রতিষ্ঠান
১৯৮২-এ বাংলাদেশে প্রতিষ্ঠিত
১৯৮২-এ প্রতিষ্ঠিত শিক্ষাপ্রতিষ্ঠান
ঢাকা জেলার মহাবিদ্যালয়
বাংলাদেশ প্রকৌশল বিশ্ববিদ্যালয়
আলফাগো (চলচ্চিত্র)

আলফাগো () হল ২০১৭ সালের একটি ডকুমেন্টারি যা গ্রেগ কোহস দ্বারা পরিচালিত হয়েছিল। এটি ছিল শীর্ষস্থানীয় গো প্লেয়ার লি সেডলের সাথে গুগল ডিপমাইন্ড চ্যালেঞ্জ ম্যাচ সম্পর্কে।

প্রিমাইজ 
ডিপমাইন্ড টেকনোলজিস কর্তৃক ডেভেলপ করা কম্পিউটার প্রোগ্রাম আলফাগো কীভাবে কৃত্রিম বুদ্ধিমত্তার মাধ্যমে গো-এর গেমটি আয়ত্ত করেছে তা এই চলচ্চিত্রটি উপস্থাপন করে। দক্ষিণ কোরিয়ার বিশ্ব চ্যাম্পিয়ন লি সেডল এর দক্ষতা পরীক্ষা করেছিলেন।

মুক্তি 
আলফাগো নিউ ইয়র্ক সিটিতে ২৯ সেপ্টেম্বর, ২০১৭ এবং পরের মাসে লস অ্যাঞ্জেলেসে মুক্তি পায়।

অভ্যর্থনা

সমালোচনামূলক প্রতিক্রিয়া 
আলফাগো ইতিবাচক পর্যালোচনা অর্জন করেছে। রটেন টম্যাটোসে ১০টি পর্যালোচনার উপর ভিত্তি করে ৮/১০ গড় স্কোরসহ চলচ্চিত্রটির অনুমোদন রেটিং ১০০% রয়েছে। ইভিনিং স্ট্যান্ডার্ডের শার্লট ও'সুলিভান ছবিটিকে পাঁচটির মধ্যে ৪টি স্টার দিয়েছেন, এটিকে একটি "আড়ম্বরপূর্ণ, আবেগপ্রবণ তথ্যচিত্র বলে অভিহিত করেছেন, যা আমাদেরকে সম্পূর্ণ নতুন উপায়ে চিন্তাভাবনা, চিন্তাভাবনা সম্পর্কে উদ্বুদ্ধ করে।"

প্রশংসা

বিজয়ী 

 ডেনভার ইন্টারন্যাশনাল ফিল্ম ফেস্টিভ্যাল (২০১৭) - মেসেলস ব্রাদার্স অ্যাওয়ার্ড, সেরা তথ্যচিত্র।
 নিউ মিডিয়া ফিল্ম ফেস্টিভ্যাল (২০১৮) - সেরা ট্রেলার।
 ট্রাভার্স সিটি ফিল্ম ফেস্টিভ্যাল (২০১৭) - নলেজ ইজ পাওয়ার সায়েন্স প্রাইজ।
 ওয়ারসাও ইন্টারন্যাশনাল ফিল্ম ফেস্টিভ্যাল (২০১৭) - অডিয়েন্স অ্যাওয়ার্ড, তথ্যচিত্র ফিচার।

মনোনয়ন 

 অ্যাঙ্করেজ ইন্টারন্যাশনাল ফিল্ম ফেস্টিভ্যাল (২০১৭) - সেরা তথ্যচিত্র ফিচার।
 ক্রিটিকস চয়েস ডকুমেন্টারি অ্যাওয়ার্ড (২০১৭) - সেরা স্পোর্টস ডকুমেন্টারি।
 ফিলাডেলফিয়া ফিল্ম ফেস্টিভ্যাল (২০১৭) - স্টুডেন্ট চয়েস অ্যাওয়ার্ড।

তথ্যসূত্র

বহিঃসংযোগ 

 
 
 
 

২০১০-এর দশকের মার্কিন চলচ্চিত্র
মার্কিন প্রামাণ্য চলচ্চিত্র
২০১৭-এর চলচ্চিত্র
অশউইৎজ বন্দী শিবির

অশউইৎজ হচ্ছে দ্বিতীয় বিশ্বযুদ্ধের সময় নাৎসি জার্মানি কর্তৃক তৈরিকৃত একটি নির্মূল শিবির। পোল্যান্ডে অবস্থিত এই শিবিরটি ছিল নাৎসীদের তৈরি সবচেয়ে বড় নির্মূল শিবির। দশ লাখেরও বেশি মানুষ সেই সময় নিহত হয়েছিলেন, যাদের বড় অংশই ছিলেন ইহুদি সম্প্রদায়ের। ইহুদিদের নিয়ে নাৎসিদের চূড়ান্ত সমাধান বাস্তবায়নের জন্য এটি ছিল অন্যতম একটি প্রধান কেন্দ্র।

অশউইৎজে মোট ৪০টিরও বেশি ছোট-বড় ক্যাম্পের সম্মিলন ছিল। এর মধ্যে প্রধান ছিল অশউইৎজ ১, অশউইৎজ ২ - বিরকিনাউ এবং অশউইৎজ ৩ নামে তিনটি ক্যাম্প।

ক্যাম্পের জীবন 

অশউইৎজের প্রত্যেক বন্দীর নিজস্ব একটা ক্রমিক নম্বর ছিল। নম্বরগুলো সোভিয়েত সামরিক বন্দীদের ক্ষেত্রে বাঁ পাশের বুকের ওপর আর বেসামরিক বন্দীদের ক্ষেত্রে বাঁ বাহুর ওপর ঝুলানো থাকতো। 

তাদের মধ্যে আবার বেশ কয়েকটা ক্যাটাগরি ছিল। ক্রমিক নম্বরের নিচে একটি ত্রিকোণ কাপড় দিয়ে তাদেরকে আলাদা করা হতো। রাজনৈতিক বন্দীদের (যাদের বেশিরভাগই ছিল পোলিশ) জন্য ছিল লাল কাপড়, অপরাধীদের জন্য ছিল সবুজ, আর কথিত অসামাজিকদের (যেমন ভবঘুরে, পতিতা) জন্য ছিল কালো কাপড়। জেহোভার সাক্ষীদের দেওয়া হতো বেগুনি, আর সমকামীদের জন্য গোলাপি কাপড়। 

নাৎসি শাসনামলে ৫ থেকে ১৫ হাজার সমকামীকে আটক করা হয়েছিল বলে জানা যায়, যাদের মধ্যে অজানা একটা অংশকে অশউইৎজেও পাঠানো হয়েছিল।  ইহুদিদের স্টার অফ ডেভিড এর আকৃতির একটা হলুদ ব্যাজ পরতে হতো। নিজ দেশের নামের প্রথম অক্ষর পরনের কাপড়ের ওপর সেলাই করা থাকতো। বন্দীদের মধ্যে সবার ওপরে ছিল অ-ইহুদি জার্মানরা, তারপর অ-জার্মান অ-ইহুদি, আর সবচেয়ে নিচে অবস্থান করতো ইহুদিরা।

তথ্যসূত্র 

পূর্ব ইউরোপের পর্যটন
এলেনবাড়ি

এলেনবাড়ি হলো বাংলাদেশের রাজধানী ঢাকার কেন্দ্রস্থল তেজগাঁওয়ের পাশে অবস্থিত একটি আবাসিক অঞ্চল। এখানে বাংলাদেশ সড়ক পরিবহন কর্তৃপক্ষের নিয়ন্ত্রণ কক্ষ অবস্থিত। এলেনবাড়িতে সরকারি অফিসার্স কোয়ার্টার ভবন রয়েছে।

উল্লেখযোগ্য স্থান 
 এলেনবাড়ি সরকারি অফিসার্স কোয়ার্টার
 গণপূর্ত জামে মসজিদ, এলেনবাড়ি
 গণপূর্ত ট্রেনিং একাডেমি, এলেনবাড়ি
 ট্রাস্ট ফিলিং স্টেশন

চিত্রশালা

তথ্যসূত্র 

ঢাকার পাড়া
এম পি রামচন্দ্রন

মুথেদাথ পাঞ্জন রামচন্দ্রন কেরালার ত্রিশুরের একজন ভারতীয় ব্যবসায়ী। তিনি জ্যোতি ল্যাবসের প্রতিষ্ঠাতা ও চেয়ারম্যান ইমেরিটাস। তিনি ত্রিশুরের সেন্ট থমাস কলেজ থেকে বি. কম ডিগ্রি সম্পন্ন করেছেন।

কর্মজীবন 
১৯৭১ সালে, তিনি বোম্বেতে (বর্তমানে মুম্বাই) আর্থিক ব্যবস্থাপনায় স্নাতকোত্তর করার সময় একজন হিসাবরক্ষক হিসাবে কাজ শুরু করেন। শৈশব থেকেই, রামচন্দ্রন নিজের জামাকাপড় নিজেই পরিষ্কার করতেন কিন্তু কাপড় সাদা করার (হোয়াইটনারের) ফলাফলে অসন্তুষ্ট ছিলেন। একদিন তিনি একটি রাসায়নিক শিল্পের জার্নাল পেয়েছিলেন যেখানে "বেগুনি রঙের রঞ্জকগুলি টেক্সটাইল নির্মাতাদের সাদা রঙের সবচেয়ে উজ্জ্বল শেড পেতে সহায়তা করে " সম্পর্কে লেখা ছিল। শব্দগুলি পড়ে তার মনের মধ্যে একটি ধারণা প্রজ্বলিত হয়। রামচন্দ্রন তার রান্নাঘরে এক বছর ধরে পরীক্ষা-নিরীক্ষা করেন, যতক্ষণ না তিনি ফলাফলে সন্তুষ্ট হন।

১৯৮৩ সালে, একজন ভাই তাকে  ( এর কম) রুপি ধার দেন, তাই দিয়ে তিনি কেরালায় পারিবারিক জমিতে একটি অস্থায়ী কারখানা স্থাপন করেন। তিনি তার প্রথম কন্যার নামে তার প্রতিষ্ঠানের নাম রাখেন জ্যোতি। প্রথম বছরে, বিক্রি হয় মোট  (আজকে ) এবং লাভ ছিল ,০০০।

তথ্যসূত্র 

মুম্বই বিশ্ববিদ্যালয়ের প্রাক্তন শিক্ষার্থী
জন্মের বছর অনুপস্থিত (জীবিত ব্যক্তি)
ভারতীয় শিল্পপতি
জীবিত ব্যক্তি
ত্রিশূরের ব্যবসায়ী
বি ভি রাজু

ভূপতিরাজু ভিসাম রাজু (১৯২০-২০০২) একজন ভারতীয় শিল্পপতি, রাসি সিমেন্টস এবং সিমেন্ট কর্পোরেশন অফ ইন্ডিয়ার প্রাক্তন চেয়ারম্যান এবং ভারতীয় সিমেন্ট শিল্পের অন্যতম পথিকৃৎ।  তিনি সাগি রামকৃষ্ণম রাজু কনস্ট্রাকশনস এবং প্রসাদ অ্যান্ড কোম্পানি প্রজেক্ট ওয়ার্কস লিমিটেডের পরিচালক ছিলেন।  তিনি সিরামিক এবং দুর্গলনীয় পদার্থের শিল্পের প্রতিও আগ্রহী ছিলেন  এবং তিনি পদ্মশ্রী ডঃ বিভি রাজু ইনস্টিটিউট অফ টেকনোলজির প্রতিষ্ঠাতা।  ভারত সরকার তাকে ১৯৭৭ সালে চতুর্থ-সর্বোচ্চ ভারতীয় বেসামরিক পুরস্কার পদ্মশ্রী প্রদান করে  ২০০১ সালে তৃতীয় সর্বোচ্চ সম্মান পদ্মভূষণে প্রদান করে।

তথ্যসূত্র 

১৯২০-এ জন্ম
২০০২-এ মৃত্যু
পশ্চিম গোদাবরী জেলার ব্যক্তি
ভারতীয় শিল্পপতি
বাণিজ্য ও শিল্পে পদ্মভূষণ প্রাপক
অন্ধ্রপ্রদেশের ব্যবসায়ী
সিমেন্টের ভারতীয় ব্যবসায়ী